|  |  |  |
| --- | --- | --- |
|  | C:\Users\alexandra.motpan1\Desktop\Stema primariei.png CONSILIUL MUNICIPAL CHIȘINĂU |  |



**DECIZIE**

nr. \_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_

Cu privire la ajustarea tarifelor

pentru repartizarea loturilor destinate înhumărilor,

a taxelor pentru întreținerea cimitirelor

și accesul cu mijloacele de transport pe teritoriul lor

Având în vedere nota informativă a Î.M. „Combinatul Servicii Funerare”, în temeiul art. 14, alin. (1) și alin. (2), art. 19 din Legea nr. 436/2006 ,,Privind administrația publică locală”, art. 6 alin. (2) pct. 3 lit. b) din Legea nr. 136/2016 „Privind statutul municipiului Chișinău”, pct. 14 al Regulamentului cu privire la cimitire, aprobat prin Hotărârea Guvernului Republicii Moldova nr. 1072 din 22.10.1998, Consiliul municipal Chișinău DECIDE:

1. Se aprobă tariful pentru repartizarea (rezervarea) locurilor de înhumare pe teritoriul

cimitirelor din municipiul Chișinău, stabilite în funcție de categoria cimitirului, conform Anexei nr.1.

2. Se aprobă taxa anuală de salubrizare a zonelor comune și întreținerea infrastructurii cimitirelor din municipiul Chișinău (alei, sisteme de comunicații, garduri, imobile, drepturi salariale etc.), în mărime de 240 lei, conform Anexei nr. 2.

3. Se aprobă taxa pentru accesul unităților de transport auto pe teritoriul cimitirelor

din municipiul Chișinău, conform Anexei nr. 3.

4. Se stabilește faptul că de la plata taxei prevăzute în pct. 2 al prezentei decizii, vor fi scutite următoarele categorii de beneficiari:

- veteranii de război (persoanele care au participat la cel de-al doilea război mondial, precum și participanții la acțiunile de luptă din stânga Nistrului pentru apărarea integrității teritoriale și independenței Republicii Moldova, și cetățenii care au luptat în Afganistan);

- persoanele supuse represiunilor și ulterior reabilitate;

- invalizii de gradele I,II și III;

- pensionarii.

5. Î.M. „Combinatul Servicii Funerare” poate stabili si aproba prin acte normative interne catalogul de prețuri și plăți suplimentare pentru serviciile prestate în domeniul funerar.

6. Se abrogă decizia CMC nr. 2/20 din 02.09.2016 „Cu privire la aprobarea tarifelor

pentru rezervarea pe termen nelimitat a loturilor destinate înhumărilor și a taxelor pentru întreținerea cimitirelor municipale”.

7. Prezenta decizie intră în vigoare din momentul publicării ei pe site-ul oficial al Primăriei municipiului Chișinău: www.chisinau.md

8. Controlul executării prevederilor prezentei decizii se pune în sarcina viceprimarului de ramură.

PREȘEDINTE DE ȘEDINȚĂ

SECRETAR INTERIMAR

AL CONSILIULUI MUNICIPAL Adrian TALMACI

Anexa nr. 1  
la decizia Consiliului municipal Chișinău

nr. \_\_\_\_\_din \_\_\_\_\_\_\_\_\_\_\_\_\_

**T A R I F E L E**

**pentru repartizarea (rezervarea) locurilor de înhumare pe teritoriul cimitirelor**

**din municipiul Chișinău**

|  |  |  |  |
| --- | --- | --- | --- |
| Descriere | Denumirea cimitirelor | Caracterul rezervării | Taxa  (lei) |
| Taxa pentru repartizare rezervarea locurilor de înhumare pe teritoriul cimitirelor  din municipiul Chișinău | Cimitirul „Central”  Cimitirul „Central”  Cimitirul „Sf. Lazăr”  Cimitirul „Sf. Lazăr”  alte cimitire | înhumări curente  rezervare  înhumări curente  rezervare  înhumări curente  rezervare | 2550 lei  9350 lei  1700 lei  6800 lei  1190 lei  2550 lei |

SECRETAR INTERIMAR AL

CONSILIULUI MUNICIPAL Adrian TALMACI

Anexa nr. 2  
la decizia Consiliului municipal Chișinău

nr. \_\_\_\_\_\_din \_\_\_\_\_\_\_\_\_\_\_\_\_

**T A X A**

**anuală pentru întreținerea cimitirelor municipiului Chișinău**

|  |  |  |
| --- | --- | --- |
| Descriere | Denumirea cimitirelor | Taxa  (lei) |
| Taxa anuală de întreținere a cimitirului  Veteranii de război (persoanele care au participat la cel de-al doilea război mondial și la acțiunile de luptă din stânga Nistrului pentru apărarea integrității teritoriale și independenței RM, persoanele participante la acțiunile de luptă din Afganistan,  Persoanele supuse represiunilor și ulterior reabilitate,  Invalizi de gradele I, II, III  Pensionarii | Cimitirul „Central”  Cimitirul „Sf. Lazăr”  alte cimitire | 240  240  240  Scutire- 100% |

SECRETAR INTERIMAR AL

CONSILIULUI MUNICIPAL Adrian TALMACI

Anexa nr. 3  
la decizia Consiliului municipal Chișinău

nr. \_\_\_\_ din \_\_\_\_\_\_\_\_\_\_\_\_\_

**T A X A**

**pentru accesul unităților de transport auto pe teritoriul cimitirelor**

**din municipiul Chișinău**

|  |  |
| --- | --- |
| Descriere | Mărimea taxei  (lei MDL) |
| Taxa pentru fiecare acces cu mijlocul de transport auto pe teritoriul cimitirelor municipale constituie:   * Automobile cu masa totală până la 1 500 kg * Automobile cu masa totală până la 3 500 kg * Automobile cu masa totală până la 5 000 kg | 20  80  150 |

**Notă:** Persoanele cu dezabilități locomotorii, proprietari a mijloacelor de transport, la prezentarea legitimației sunt scutite de la plata taxei de acces pe teritoriul cimitirului.

SECRETAR INTERIMAR AL

CONSILIULUI MUNICIPAL Adrian TALMACI